Երբ այսպիսի իրավիճակ է աշխարհում, պետք է նախ լինել մարդ-քաղաքացի՝ մտահոգված խաղաղության բախտով, աշխարհի բախտով: Սա պարտք է, պարտականություն, որ դրվում է հիմա ամեն մի ծնվողի ուսերին: Անհրաժեշտություն է սա և ոչ թե ցանկություն, որովհետև թափանցել ենք խելահեղ արագությունների և դիվային հզորությունների գաղտնիքի մեջ. մի ակնթարթ հապաղում և հրթիռի մահասարսուռ փայլը հազար կիլոմետրով մոտեցած կլինի: Ուրեմն, ժամանակիս մարդը պի-տի ապրի պարտականությունների նախապատվության գիտակցությամբ, իսկ ծնվողը՝ նրանք փոխառնելու պայմանով: